Zuma trek sy appèl terug | Maroela Media
Oudpres. Jacob Zuma het sy aansoek om verlof tot appèl in die konstitusionele hof teruggetrek.
Die JG Zuma-stigting het in 'n verklaring gesê dit baan die weg vir Zuma om voorbereidings te tref vir die verhoor en te wys dat hy nooit voordeel getrek het uit die Wapentransaksie nie en dat hy ook nie poog om die hof vry te spring nie.
"Hy hoop dat sy onskuld bewys sal word vir almal om te sien," lui die verklaring. "Hy waardeer die ondersteuning wat hy steeds van die burgers van die land ontvang en het sy respek uitgespreek vir die regstelsel en ander betrokke staatsinstansies," het die stigting gesê.
"Ek hoop dat ons burgers uiteindelik sekerheid sal kry en sal berus oor die werklike begunstigdes van die Wapentransaksie as enige korrupsie wel plaasgevind het."
As hy dan onskuldig was, hoekom het hy dan nie al lankal sy kant van die saak gestel nie? In plaas daarvan het hy heeltyd vir tyd gespeel, die saak van die rol probeer skrap of die regstelsel probeer omseil. Zuma en sy regspan onderskat die intelligensie van die publiek en die regstelsel.
dis waaragtig wonderlik dat hy wil vertel wie voordeel gertrek het uit die transaksie. Of dit die waarheid is, is 'n ander saak